Utenos rajono savivaldybė

Utenos rajono savivaldybė – administracinis-teritorinis vienetas šiaurės rytų Lietuvoje, Aukštaitijos etnografiniame regione. Centras – Utena.

 Geografija 

Utenos rajono savivaldybė išsidėsčiusi Aukštaičių aukštumos šiaurrytinėje dalyje. Per rajono centrą eina Švenčionėlių–Utenos geležinkelis (atšaka nuo Vilniaus–Daugpilio geležinkelio),Utenos rajonas. Lietuva.lt (tikrinta 2006-01-19). plentas , Vilniaus−Kupiškio plentas. Asfaltuoti keliai jungia Uteną su visais kaimyniniais rajonais (Anykščių, Molėtų, Švenčionių, Ignalinos, Zarasų ir Rokiškio).

Utenos rajono reljefui, kuris formavosi vėlyvuoju ledynmečiu paskutinio ledyno pakraštyje, būdingos mažos kalvos ir daubos. Jos nevienodos savo forma: vienos apskritos, kitos pailgos, vienur pavienės, kitur sudaro kalvų ir dubumų grandines. Apie Tauragnus, Saldutiškį, Pakalnius kalvų santykinis aukštis šokteli iki 25 m. Aukščiausios kalvos ties Tauragnais: Taurapilio kalnas virš jūros lygio iškilęs 246 m.

Pro rajoną teka Šventoji ir jos kairysis intakas Vyžuona. Telkšo 185 ežerai (didžiausi – Alaušas, Tauragnas, Indrajai, Utenas), 4 tvenkiniai. Daugelis ežerų ir pelkių sujungti mažais vingiuotais upeliais, smarkiai patvinstančiais pavasarį ir beveik išdžiūstančiais vasarą. Pastovesnio vandeningumo tik Alauša, Tauragna, Vyžuona ir Šventoji. Miškai užima beveik 29,3 % viso rajono ploto. Prie pat Utenos ošia Rašės ir Skaistašilio miškai. Didžiausi miškai – Minčios, Vyžuonų. Medžių rūšinė sudėtis labai įvairi. Be pušų, paplitusios eglės, beržai, baltalksniai, juodalksniai, ąžuolai, drebulės, uosiai, liepos. Ąžuolų giraitės išlikusios prie Pakalnių ir Ąžuolijos miške šalia Utenos. Užliejamos pievos derlingos, bet jų nedaug – tik prie Šventosios ir Vyžuonos upių.

Miškuose gausu briedžių, stirnų, šernų, pilkųjų kiškių, lapių, kiaunių, mangutų. Veisiasi lūšys, užklysta vilkai. Upėse ir ežeruose daug bebrų, ūdrų, ondatrų. Žvejų dažniausiai sugaunamos žuvys − lydekos, ešeriai, karšiai, kuojos. Daugelyje ežerų sužvejojama ungurių. Gilesniuose ežeruose yra seliavų, stintų, seklesniuose − starkių, lynų, karosų, raudžių. Gyvenančios paukščių rūšys – tetervinai, jerubės, meletos, margieji geniai, juodieji gandrai, antys, laukiai, gulbės, gausiausia – paukščių giesmininkų.

Utenos rajonas − vienas iš respublikos rajonų, kuriuose ryškiausiai pastebimi temperatūros svyravimai. Čia anksčiausiai respublikoje susidaro sniego danga, įšąla dirvožemis ir vidutinė paros temperatūra pereina į minusinę. Žiemos, palyginti su kitais rajonais, šaltesnės. Vasaros nelabai karštos ir gana lietingos.

Yra Stabulankių geologinis draustinis, Pakalnių geomorfologinis draustinis.

 Istorija 

Utenos rajonas sudarytas 1950 m. birželio 20 d. iš buvusios Utenos apskrities 40 apylinkių ir Utenos miesto. 1950–1953 m. priklausė Vilniaus sričiai. 1959 m. jam perduota panaikinto Dusetų rajono 5 apylinkės ir panaikinto Švenčionėlių rajono 2 apylinkės. 1973 m. sujungtos kai kurios Utenos rajono apylinkės, 1977 m. 1 apylinkė panaikinta. 1968 ir 1984 m. šiek tiek keitėsi rajono ribos. 1986 m. 1 apylinkė panaikinta.

1995 m. įsteigta Utenos rajono savivaldybė. 2009 m. birželio 26 d. savivaldybės tarybos nutarimu Nr. TS-204 įkurtos 52 seniūnaitijos.

|-
| 1950 m.  || 852 || || 40 apylinkių || 1 miestas (Utena)
|-
| 1954 m.  || 852 || || 18 apylinkių ||
|-
| 1959 m.   || 854 || 37 532 || 18 apylinkių || 1 miestas
|-
| 1962 m. || 1218 || || 23 apylinkės || 1 miestas
|-
| 1963 m.  || || || 13 apylinkių ||
|-
| 1967 m. || 1217 || 38 100 || ||
|-
| 1970 m.  || 1200 || 39 963 || 13 apylinkių || 1 miestas
|-
| 1972 m.  || 1219 || || 13 apylinkių || 1 miestas, 8 miesteliai (Daugailiai, Kuktiškės, Leliūnai, Saldutiškis, Sudeikiai, Tauragnai, Užpaliai, Vyžuonos), 427 kaimai, 24 kaimų dalys, 145 viensėdžiai, 1 glžk. stoties gyvenvietė
|-
| 1976 m.  || 1229 || 44 300 || 11 apylinkių || 1 miestas, 8 miesteliai, 427 kaimai, 22 kaimų dalys, 145 viensėdžiai, 1 glžk. stoties gyvenvietė
|-
| 1979 m.  || || 46 228 || 10 apylinkių || 1 miestas, 593 kaimo vietovės
|-
| 1987 m.  || 1229 || 51 300 || 9 apylinkės || 1 miestas, 8 miesteliai, 447 kaimai, 132 viensėdžiai, 1 glžk. stoties gyvenvietė
|-
| 1989 m.  || 1229 || 52 546 || 9 apylinkės || 1 miestas, 598 kaimo vietovės
|-
| 2001 m.  || 1229 || 50 111 || 9 kaimo seniūnijos || 1 miestas, 8 miesteliai, 443 kaimai, 137 viensėdžiai, 1 glžk. stoties gyvenvietė, 11 kaimų dalių 
|-
| 2009 m.  || || || 10 seniūnijų ir 52 seniūnaitijos || 1 miestas, 8 miesteliai, 445 kaimai, 134 viensėdžiai, 1 glžk. stoties gyvenvietė Valstybės įmonė Registrų centras (tikrinta 2009-09-01).
|-
| 2011 m.  || || 43 275 || 10 seniūnijų || 1 miestas, 8 miesteliai, 441 kaimas, 134 viensėdžiai 
|-
| 2016 m.  || || || 10 seniūnijų || 1 miestas, 8 miesteliai, 445 kaimai, 134 viensėdžiai, 1 glžk. stoties gyvenvietė Valstybės įmonė Registrų centras (tikrinta 2016-08-13).
|-
| 2020 m.  || || || 10 seniūnijų || 589 gyvenvietės, tarp jų – 1 miestas, 8 miesteliai, 9 herbinės gyvenvietės RegistruCentras.lt (tikrinta 2020-07-31).
|-
| 2021 m.  || || 37 509 || 10 seniūnijų || 1 miestas, 8 miesteliai, 356 kaimai, 65 viensėdžiai 
|}

 Gyventojai 

 Tautinė sudėtis 
2011 m. gyveno 43 275 žmonės:2011 m. surašymo duomenys 
 Lietuviai – 96,01% (41550);
 Rusai – 2,29% (990);
 Lenkai – 0,53% (229);
 Ukrainiečiai – 0,18% (78);
 Baltarusiai – 0,14% (62);
 Latviai – 0,05% (22);
 Totoriai – 0,03% (11);
 Vokiečiai – 0,02% (10);
 Kiti – 0,75% (323).2001 m. gyveno 50 111 žmonės:2001 m. surašymo duomenys 
 Lietuviai – 96,12% (48169);
 Rusai – 2,45% (1230);
 Lenkai – 0,57% (287);
 Ukrainiečiai – 0,21% (104);
 Baltarusiai – 0,12% (58);
 Latviai – 0,05% (23);
 Vokiečiai – 0,04% (19);
 Totoriai – 0,03% (17);
 Kiti – 0,41% (204).

 Religinė sudėtis 
 Romos katalikai – 85,5 %
 stačiatikiai – 0,9 %
 sentikiai – 0,8 %
 kiti – 0,6 %
 netikintys/nenurodė – 12,1 %

 Gyvenvietės 

Savivaldybės teritorijoje yra:
 1 miestas – Utena;
 8 miesteliai – Daugailiai, Kuktiškės, Leliūnai, Saldutiškis, Sudeikiai, Tauragnai, Užpaliai ir Vyžuonos;
 592 kaimai.

Didžiausios gyvenvietės (2021 m.):
 Utena – 25343
 Užpaliai – 630
 Vyžuonos – 490
 Jasonys – 460
 Antalgė – 417
 Kuktiškės – 391
 Tauragnai – 384
 Leliūnai – 362
 Pačkėnai – 311
 Sudeikiai – 288

 Administracija 

Atstovaujamoji valdžia – Utenos rajono savivaldybės taryba, vykdomoji valdžia – Utenos rajono savivaldybės administracija.

 Seniūnijos 

Savivaldybėje yra 10 seniūnijų, jų plotas pateikiamas 2025 m. Adresų registro duomenimis, gyventojų skaičius – 2021 m. surašymo duomenimis.

|}

 Tarptautinė partnerystė 
  Linšiopingas, Švedija
  Preiliai, Latvija
  Tšebonis, Čekija
  Chelmas, Lenkija
  Pontinija, Italija
  Kovelis, Ukraina

 Švietimas ir ugdymas 

Utenos rajono savivaldybėje yra šios mokyklos:
 Antalgės pagrindinė mokykla
 Daugailių pagrindinė mokykla
 Kuktiškių pagrindinė mokykla
 Pakalnių pagrindinė mokykla
 Saldutiškio pagrindinė mokykla
 Sudeikių pagrindinė mokykla
 Tauragnų Eugenijos Šimkūnaitės pagrindinė mokykla
 Utenos Adolfo Šapokos gimnazija
 Utenos Aukštakalnio progimnazija
 Utenos Dauniškio gimnazija
 Utenos Krašuonos pagrindinė mokykla
 Utenos Saulės gimnazija
 Utenos Vyturių pagrindinė mokykla
 Utenos pagrindinė mokykla
 Utenos specialioji mokykla-daugiafunkcis centras
 Užpalių gimnazija
 Vaikutėnų pagrindinė mokykla
 Vyžuonų pagrindinė mokykla

 Šaltiniai 

 Nuorodos 
 Utenos savivaldybės tinklalapis 
 „Utenos diena“ (Utenos savivaldybėje leidžiamas laikraštis)
 Utenos krašto enciklopedija